Gutut Ere Ibariwa 

1:1-25 God Dim Dim Irawi Wan Wenasen 

1-5 Wataget mek wataget iragen amba 
gan God kiman piup tan* Piup gapan dim da 
uon. God amun mega kaum aigantup wandeen* 
At irawi mum sisip megenat. Me anega wani, 
n At ganase wa, n anega wan# At ganat tau 
aen# God ganat kakae yaweni yaua ganat 
dien. Mum sisip yan seni yaua sisip dien. 
Ame oam daiton. Me sia wan, fl Kaum ge ae 
wanik irikup ge ao dot," anega wan# Irikup 
aigap at ameme yaua kiman dien. Ame oam 
derewa. 

9-10 Me sia wan kaum arita ame at 



daiton todagonen piup aroga tauen at 
da ra ka en • 

11-13 Me sia wan gaian irawi gine 
ugup ugup oma irawi gine ugup ugup piupa 
yane tau amon. Irawi upi sia yanan. Ame 
oam yampoa. 

14-19 Me sia wan oam siragam buanae 
tauan. Oam woup menan tan. Siragam buanae 
mum menan tan. Ap men piup irawi ganat den. 
Ganat maup bodu paua menan den sen. Ame 
oam degedeawa. 

20-23 God sia wan meo irawi gine ugup 
ugup dim dim irawi kauma wenasen. Ameme 
upi upi sia yanan. Sia wan nenip irawi 
gine ugup ugup wenasen upi den sia yanan. 



Ame oam nani yamunaetawa. 

24-25 Si a wan man gine ugup ugup 
piupa ta wenasen. Wan mokare irawi wenasen 
piupa dim dim dararat yonane ine irawi 
wenasen. God irawi tani ameme orup sia se 
tail amon. 

1:29-30 God wananan irawi tani taba 
den munen. 
1:26-2:25 God apan tani quturewa 

26-27 God apan tan, Oaen apan de 
tan. Me mek umap tamon, 

2:1-25 God piup ware apan tan, 
Apan gine nokewa gapan goup daiton upuneni 
apan ao yon wanden, Apan yaua Adam dien. 
Nao arita weren amba Adam ware nao gapan 



ae baraeru Kaum bunua at yaua Iden gapan 
nao arita tan. Qma daiton ap mepe egak 
yaumakap inak omaewa# Apan da napiwa ya 
boeta. Qna dawa anut omaewa. God Adam 
wadien, "Ge egak ma amat ta# Qna tawewa 
upi egaga nal# Go egak yaumakap anut 
omaewa wandia. Gna tawewa ame ya di na. 
Ge nawa bogitai," anega dien # Man man 
irawi piupa God tani ameme apan men tarn 
onen Adam yaua diamon/ God sia anega wan, 
f, Adam megenat# Ma koerage. Ne oaen menan 
tain me wat agoaseta oaen mega antaneta," 
anega wan# God Adam ware use baren aup 
boniga inen # Adam aup iniwandini God 
bembeni kaimewa daiton warupenl uewa sia 



waboren. Bembeniwa daiton gapan warupe 
oaen tan. Ewi Adam wa kandaseni God oaen 
menan wat onen. Adam oaen yaweni anega wan, 
"Ge ginan namuna umap. God bembenina 
warupe gapan tagen yauga oaen diagian," 
anega wan# Menan endi tamaru ine mamewa ae 
wemota oaenewa dere toboran ap dere daiton, 
God anega diamon, "Orup sean dim dim irawi 
anaeap enamon," anega diamon. Mu ni aroga 
guep uon gorogot uon umam ya anun. God 
dim dim irawi tani yawamoni irawi kakae 
i rag en yawamon. Ame oam nani yamu 
daitonawa. God nao mega baware uon tani 
menan oam nani yamu derewa wagat wandeni 
oamewa. Oam ame wagat oame dien. 



3:1-24 Qaenapan koe tanewa guturewa 

1-7 Mokare anut aritawa# Me oaen 
anega wayawen, "God anega wadiaen go uon 
oma tawewa egaga ya nane?" Oaen gare 
anega wani, ff Nu tawewa di nait go oma 
daiton tawewa egagawa nu ya nat wan# Wat 
nasetawa borit wait# n Mokare sia anega wan, 
f, Ae f ya borit. wai# Nane nein kakaewa koewa 
iragi anuitamai. E God umap tanewa me gase 
anun f lf anega wan. Oaen oma tawewa yaweni 
megewa nat.ahuru Anuni wakuase nan tawewa 
yamu memewa wanen. Memewa nan boge tawe di 
yawan anun. Muk ingane ni aroga yawan. 
Qna baewa tambune guep gorogot muk waran 
panan. 



8-21 Augaya God egaga ap aiwandin. 
Adam oaene de God oniwandin anune tap amon. 
Qua berip karaua wanumon. God wenamu wan, 
"E amba?" Apan gare anega wan, "Ne ununk 
kaga anun. Nin aroga menan tap tan karaua 
angen." God singui wayawen, "Da ame 
wadiagen? Qna tawewa gau wana ge naan?" 
anega wayawen. Adam gare wani, "Oaen mam 
nenaan ma tawewa neneni nan." Oaenewa boge 
anega wan, "Mokare anu koeam nimanegen 
tawewa nan." God mokare dien, "Ap baguk 
yarewa gapan dururut ingan. Ne ap anega 
taina otuga oaen otua dere dum warain. Ge 
pusi nikirurup arai go me iagap togeta." 
God oaen wadien, "Orup seawa wege baware 

anui. Go imuga memaga men anui me anap 
antapenageta." God Adam sia wadien, f, Ame 
taan menan ne piupa gaian den genain* Nao 
kaimakewet taingawa taba naingai# Ge 
taingan amba bogitai. Ne piup gan tagen 
menan piup sia tai f n anega wan. God man 
gure epi ge tawe taue guep gorogot pan 
munen. Adam oaenewa yaua Iwi dien me 
oaenapan irawi inewa. 

22-24 Adam oaene dere nein kakaewa 
koewa anuitamen. Oaenapan inak omaewa 
tawewa napiwa yaibobot wanumoin. Inak 
omaewa ya napen menan God Adam oaene de 
watu enamon# Watu enamoni me gopat 
nagirewa den sia watu enamon inak omaewa 



iap ambot wanumeen. Mu kereba muga nonongs 
yangoane den, Adam oaene dere nao kakaewa 
garip amone dayup da ugup sia ton. 

4:1-24 Kein Eiboro toni guturewa 

1-24 Oam ewi Adam oaenewa tobot 
inane orup dere sen. Orup namu yaneni yauc 
Kein piup gapan nao taini otua. Ewiwa yaua 
Eiboro man amat taini otua. Oam da Kein 
taba tambu God garaet wanen. Eiboro man 
kakae mini tarn gure God aigane tan. God 
Eiboro menan aton anun go Kein menan aton 
ya anun. Kein ugu ganganaeni God anega 
wadien, M Uguga ya ganganaep. Koewet ae we, 1 
anega wan. Pua wanumone Kein Eiboro ton 
boen. God Kein wayawen, "Goaniga amba?" 

